
PARLAMENTUL ROMÂNIEI

CAMERA DEPUTAŢILOR
	Comisia  pentru  cultură, arte, mijloace de informare în masă


RAPORT
asupra Proiectului de Lege privind aprobarea Ordonanţei de urgenţă a Guvernului nr. 72/2011 pentru modificarea Legii nr. 356/2003 privind înfiinţarea, organizarea şi funcţionarea Institutului Cultural Român precum şi asupra Proiectului de Lege pentru modificarea şi completarea Legii nr. 356/2003 privind înfiinţarea, organizarea şi funcţionarea Institutului Cultural Român

Proiectul de Lege privind aprobarea Ordonanţei de urgenţă a Guvernului nr. 72/2011 pentru modificarea Legii nr. 356/2003 privind înfiinţarea, organizarea şi funcţionarea Institutului Cultural Român, a fost transmis la Comisie cu adresa nr. PL-x 616 din 9 noiembrie 2011, iar Proiectul de lege pentru modificarea şi completarea Legii nr. 356/2003 privind înfiinţarea, organizarea şi funcţionarea Institutului Cultural Român a fost transmis Comisiei cu adresa nr. PLx 732 din 5 decembrie 2011.


Comisia pentru cultură, arte, mijloace de informare în masă a fost sesizată pentru dezbatere în fond, în procedură de urgenţă, cu Proiectul de Lege privind aprobarea Ordonanţei de urgenţă a Guvernului nr. 72/2011 pentru modificarea Legii nr. 356/2003 privind înfiinţarea, organizarea şi funcţionarea Institutului Cultural Român (PL-x 616/2011). Acesta a fost transmis spre avizare Comisiei juridice, de disciplină şi imunităţi, care  a avizat favorabil iniţiativa legislativă. Proiectul de lege pentru modificarea şi completarea Legii nr. 356/2003 privind înfiinţarea, organizarea şi funcţionarea Institutului Cultural Român (PL-x 732/2011), a fost transmis Comisiei pentru cultură arte, mijloace de informare în masă pentru dezbatere în fond. Proiectul de lege a fost transmis spre avizare Comisiei pentru drepturile omului, culte şi problemele minorităţilor naţionale şi Comisiei pentru comunităţile de 

români din afara graniţelor ţării, care au avizat negativ această iniţiativă legislativă, precum şi Comisiei juridice, de disciplină şi imunităţi, care a transmis un aviz favorabil pentru această iniţiativă legislativă.
În redactarea raportului, Comisia a ţinut cont - în ceea ce priveşte PLx 616/2011 - de avizul favorabil, cu observaţii, nr. 736 din 29.06.2011, emis de Consiliul Legislativ. În ceea ce priveşte PL-x 732/2011, Comisia a ţinut cont în redactarea raportului de următoarele documente: avizul favorabil al Consiliului Legislativ nr. 625/6.06.2011, precum şi de Punctul de vedere al Guvernului nr.2101 emis în data de 08.09.2011, ce nu susţine adoptarea acestei iniţiative legislative.

Prin obiectul de reglementare şi conţinutul lor, proiectele de lege fac parte din categoria legilor ordinare. 

În calitate de primă Cameră sesizată, Senatul a adoptat Proiectul de lege PLx 616/2011 în şedinţa din 7 noiembrie 2011, în condiţiile articolului 115, alineatul (5) teza a III a din Constituţia României, republicată şi respectiv, a adoptat Proiectul de lege PLx 732/2011 în şedinţa Senatului din data de 28 noiembrie 2011, în condiţiile articolului 75, alineatul (2) teza a III a din Constituţia României, republicată.

Ţinând cont de prevederile art. 68 din Regulamentul Camerei Deputaţilor, republicat, referitoare la iniţiative legislative având acelaşi obiect de reglementare, Comisia a dezbătut concomitent cele două iniţiative legislative în şedinţa din data de 24 aprilie 2012. 

Proiectul de Lege privind aprobarea Ordonanţei de urgenţă a Guvernului nr. 72/2011 pentru modificarea Legii nr. 356/2003 privind înfiinţarea, organizarea şi funcţionarea Institutului Cultural Român (PL-x 616/2011) are ca obiect de reglementare modificarea Legii nr. 356/2003 privind înfiinţarea, organizarea şi funcţionarea Institutului Cultural Român, cu modificările şi completările ulterioare, în sensul stabilirii unor măsuri referitoare la asigurarea conducerii institutului.

Proiectul de lege pentru modificarea funcţionarea Institutului Cultural Român, cu modificările şi completările ulterioare (P. L-x 732/2011), are în vedere crearea cadrului normativ prin care să se reglementeze colaborarea Institutului Cultural Român cu Departamentul pentru Relaţiile cu Românii de Pretutindeni pentru susţinerea culturii naţionale în comunităţile românilor de pretutindeni.  
În conformitate cu prevederile art. 54 şi 55 din Regulamentul Camerei Deputaţilor, republicat la lucrările Comisiei au participat: din partea Guvernului, doamna Fabiola Stoi, expert diplomat în cadrul Ministerului Afacerilor Externe, iar 
din partea Institutului Cultural Român, doamna Tania Mihăilescu, vicepreşedinte şi domnul Valentin Săndulescu, secretar general.

La lucrările Comisiei au fost prezenţi 12 deputaţi, din totalul de 19 membri ai Comisiei. Raportul Comisiei a fost adoptat cu majoritate de voturi (un vot împotrivă).
Potrivit prevederilor art. 75 din Constituţia României, republicată, şi ale art. 92 din Regulamentul Camerei Deputaţilor, republicat, Camera Deputaţilor este Cameră decizională pentru ambele proiecte de lege. 

În urma dezbaterii, Comisia pentru cultură, arte, mijloace de informare în masă propune plenului adoptarea Proiectului de Lege privind aprobarea Ordonanţei de urgenţă a Guvernului nr. 72/2011 pentru modificarea Legii nr. 356/2003 privind înfiinţarea, organizarea şi funcţionarea Institutului Cultural Român (PL-x 616/2011), în forma prezentată şi respectiv, respingerea Proiectului de lege pentru modificarea şi completarea Legii nr. 356/2003 privind înfiinţarea, organizarea şi funcţionarea Institutului Cultural Român (PL-x 732/2011).

